भाजपा ने सेवा दिवस के रूप मनाया मुख्यमंत्री का जन्मदिन
मुख्यमंत्री के जन्मदिन पर भाजपा ने किए कई आयोजन
भाजयुमो द्वारा रविवार को जिला अस्पताल पहुंचकर रक्तदान एवं रक्त परीक्षण कराया गया। वहीं युवाओं ने जरूरतमंदाें को समय पर रक्त उपलब्ध कराया जा सके इसके लिए डायरेक्ट्री भी बनाई है इसकी प्रक्रिया शुरू कर दी है। दरअसल मुख्यमंत्री शिवराज सिंह चौहान के जन्मदिन को भाजयुमो द्वारा सेवा दिवस के रूप में मनाया गया। दोपहर में भाजयुमो के पदाधिकारी व कार्यकर्ता जिला अस्पताल पहुंचे रक्त परीक्षण कराया। इस दौरान युवा मोर्चा अध्यक्ष प्रीतम सिंह लोधी, युवा नेता संजय गौतम, अभिषेक राय, राजेश चौरसिया ने जरूरतमंद व्यक्तियों को रक्तदान किया गया।
श्री लोधी ने युवाओं से आव्हान करते हुए कहा कि जीते जी रक्तदान, जाते जाते नेत्रदान प्रत्येक व्यक्ति को करना चाहिए। युवा मोर्चा के जिला महामंत्री गोलू बजाज ने कहा कि आज युवा मोर्चा के द्वारा रक्तदान कर मुख्यमंत्री को दीर्घायु की कामना की है। जिला महामंत्री बृजेंद्र अहिरवाल ने कहा कि रक्तदान के प्रति आम नागरिकों को जागरूक करना होगा। संचालन मोंटी रैकवार ने किया। आभार भरत यादव एवं कार्यक्रम प्रभारी राम मिश्रा ने माना। इस मौके पर भाजपा जिला महामंत्री रमन खत्री, युवा मोर्चा प्रदेश कार्यसमिति मनीष सोनी, अनुपम सोनी, बृज गर्ग, पवन तिवारी, रूपेश रजक, महिला मोर्चा अध्यक्ष प्रतिभा तिवारी, वर्षा रैकवार, कृष्णा सेंगर, छाया साहू, कुसुम खरे, आशा ठाकुर, नीलेश सिंघई, संतोष रोहित, कृष्ण कुमार खरे, शैलेंद्र खरे, लालू जैन आदि मौजूद रहे। मोंटी ने बताया कि 6 मार्च को केएन कॉलेज एवं पीजी कॉलेज परिसर में जन्म दिवस के अवसर पर पौधारोपण कार्यक्रम किया जाएगा।
सेवा दिवस
hin_Deva hin_Deva hin_Deva hin_Deva mar_Deva